พูดถึงร้านนี้ผมอยากลองทานมาหลายครั้งแล้วครับ เนื่องจากไปดูหนังที่นี่บ่อย วันนี้ได้มีโอกาสได้ทานซะที เริ่มจากเข้าไปในร้าน บรรยากาศสบายๆ ตกร้านใช้ได้ครับ เมนูมีให้เลือกหลากหลาย พนักงานบริการดีครับ เลยลองสั่งเซตสปาเกตตี้กับเซตคู่สเต็กมาครับ เซตผมไม่มีเครื่องดื่มเลยสั่งโค้กไป แก้วนึง 30 บาท !!!!! โค้กแบบกดจากเครื่องกดด้วย แพงเกินไปครับ อาหารจานแรกที่มาคือซุปครีมเห็ด จากเซตสปาเกตตี้ รสชาติแปลกๆ ออกเปรี้ยวๆ เหมือนจะเสีย ผมกับแฟนชิมกันคนละคำ 2 คำแล้วปล่อยทิ้งไว้เลยครับ สปาเกตตี้รสชาติพอใช้ครับ + pepsi อีกแก้ว เซตนั้นเกือบ 200 มาดูของผมบ้าง เป็นซี่โครงหมูบาบีคิวกับเบอร์เกอร์ชีสสเต็ก (เอาเศษเนื้อ 2 ชิ้นมาแปะกัน มีชีสตรงกลาง) รสชาติไม่ต่างกับร้านเฟรนไชน์พวกสเต็กชิ้นละ 69 บาทเลยครับ ส่วนที่นี่ set ที่ผมกิน 289 บาท ผมว่าราคาแพงไปครับ ถ้าไม่หิวจัดจริงๆแนะนำร้านอื่นดีกว่าครับ สรุป 2 คน โดนไปเกือบ 500 บาทครับ เป็นการทานสเต็กที่หงุดหงิดมากครับ